32005D0156
L 051/26
JURNALUL OFÍCIAL AL UNIUNII EUROPENE
DECIZIA COMISIEI
din 18 februarie 2005
de modificare a Deciziei 1999/710/CE în ceea ce privește includerea unor unități din Bulgaria pe listele provizorii cu unități din țări terțe din care statele membre autorizează importurile de carne tocată și preparate din carne
[notificată cu numărul C(2005) 364]
(Text cu relevanță pentru SEE)
(2005/156/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă tranzitorie, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești sau moluște bivalve vii (1), în special articolul 2 alineatul (4),
întrucât:
(1)
Decizia 1999/710/CE a Comisiei (2) a stabilit listele provizorii cu unități din țări terțe din care statele membre autorizează importurile de carne tocată și produse din carne.
(2)
Bulgaria a comunicat listele cu unitățile care produc carne tocată și preparate din carne, despre care autoritățile competente certifică faptul că respectă normele comunitare.
(3)
Aceste unități ar trebui incluse pe lista stabilită de Decizia 1999/710/CE.
(4)
Având în vedere că nici o inspecție la fața locului nu s-a efectuat încă, importurile provenind de la aceste unități nu pot beneficia de controalele fizice reduse în conformitate cu articolul 10 din Directiva 97/78/CE a Consiliului (3).
(5)
Este, prin urmare, necesar ca Decizia 1999/710/CE să se modifice în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 1999/710/CE se modifică în conformitate cu anexa la prezenta decizie.
Articolul 2
Prezenta decizie se aplică de la 3 martie 2005.
Articolul 3
Prezenta decizie se adresează statelor membre.
Adoptată la Bruxelles, 18 februarie 2005.